Diari Oficial de la Generalitat Valenciana


Sumari del DOGV 3975, del 06-04-2001 (2001/1979)

ACORD de 31 de gener de 2001, de la Comissió Territorial d'Urbanisme de València, relatiu a la modificació puntual núm. 10 de Tuéjar.
-------------------------------------------------------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1979


Data del document
:   31-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Tuéjar
    * pla d'urbanisme

ACORD de 31 de gener de 2001, de la Comissió Territorial d'Urbanisme de València, relatiu a la modificació puntual núm. 10 de Tuéjar. [2001/1979]
  
En relació amb l'expedient remés per l'Ajuntament de Tuéjar referit a la modificació puntual núm. 10, s'informa el següent:
  
Antecedents de fet
  
Primer
  
El projecte es va sotmetre a informació pública mitjançant provisió de l'alcalde de data 14 de febrer de 2000. Després del pertinent període d'exposició pública, en el qual es va presentar una al·legació, es va aprovar provisionalment pel ple municipal en data 25 de juny de 2000, i és ratificat el dit acord novament pel ple municipal en la sessió de 5 d'octubre de 2000.
  
La present modificació va ser objecte d'informe previ per part del director general d'Urbanisme i Ordenació Territorial després de la Comissió Informativa de la Comissió Territorial d'Urbanisme en la sessió del dia 2 de maig de 2000.
  
Segon
  
El projecte consta de memòria, plans d'informació i d'ordenació.
  
Així mateix s'adjunta un text refós de totes les modificacions introduïdes en les normes subsidiàries (del núm. 1 al 10) al contingut inicial d'aquestes.
  
.
  
Tercer
  
L'objecte del projecte és la modificació d'alineacions en sòl urbà i la modificació de diversos articles de les normes subsidiàries referents a usos i condicions d'edificació en sòl no urbanitzable, així com la inclusió d'una disposició transitòria per a regularitzar la situació de determinades edificacions agropecuàries.
  
Les modificacions referents a alineacions en nucli urbà són les següents:
  
Regularització de l'amplària del c/ de la Plaça de Bous. Això suposa una disminució de vial de 98 m² que passaria a superfície edificable.
  
Augment de l'amplària dels carrers de Cantarranas i de Carril amb disminució de l'amplària de l'illa entre aquests dos carrers. Suposa augmentar la superfície de vial en 29,75 m².
  
Obertura d'un nou vial de 6,4 m d'amplària entre els carrers en projecte i Calvario sobre un camí existent. Suposa un increment de la superfície de vials de 522 m².
  
Aquestes correccions d'alineacions es justifiquen per motius de topografia i per a escometre millor les connexions amb les xarxes de serveis.
  
Es modifiquen també els articles de les normes urbanístiques, 2.5.9.9, Condicions de l'edificació en SNU; 3.9.3.3, Usos en el sòl no urbanitzable de protecció agrícola; 5.7.7.9, Condicions de l'edificació en sòl no urbanitzable de protecció agrícola, i es crea una disposició transitòria primera. Les modificacions que es proposen són:
  
Article 7.2.1.3, permet les construccions destinades a activitats agropecuàries on abans eren construccions destinades a activitats agrícoles.
  
Article 0.5.5.8, es modifiquen els paràmetres següents:
  
S'indica que la separació a nuclis de població de les edificacions per a usos agropecuari serà de 750 m per a granges porcines i de 500 m per a la resta dels usos, al límit del sòl urbà o urbanitzable.
  
L'article 4.1.2.1, passa de permetre únicament edificacions per a guardar eines de cultiu en sòl no urbanitzable de protecció agrícola, a permetre edificacions per a explotacions agropecuàries amb les limitacions de les normes.
  
L'article 1.6.6.3, iguala el coeficient d'edificabilitat en sòl no urbanitzable de protecció agrícola amb el del sòl no urbanitzable i canvia l'alçària màxima de 4 a 7 m. Fixa també la distància a què han d'estar les granges a nucli de població: 750 m en el cas de granges porcines i 500 m per a la resta de granges i magatzems. Aquest article no fixa distàncies mínimes en la seua redacció actual.
  
La disposició transitòria primera tracta de legalitzar, en el termini d'1 any les edificacions i les instal·lacions agropecuàries situades en sòl no urbanitzable amb les característiques que es modifiquen en els articles precedents i sempre que acrediten haver sigut acabades abans de l'entrada en vigor de la Llei 4/92, del Sòl No Urbanitzable.
  
Quart
  
Durant la tramitació de l'expedient no s'ha sol·licitat informe a cap organisme.
  
Cinqué
  
Tuéjar té les Normes Subsidiàries aprovades definitivament per la Comissió Territorial d'Urbanisme amb data 25 d'abril de 1989.
  
Les modificacions puntuals del núm. 1 al 9 van ser aprovades definitivament pel mateix organisme el 31 de gener de 1996.
  
Sisé
  
La Comissió Informativa de la Comissió Territorial d'Urbanisme de València, en sessió del 25 de gener de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La documentació està completa, a l'efecte del compliment del que preceptua l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Tercer
  
S'entenen complides les observacions indicades en l'informe previ emés per la Comissió Informativa de la Comissió Territorial d'Urbanisme, tant pel que fa a la superfície mínima de 10.000 m² per a la construcció d'habitatges unifamiliars en sòl no urbanitzable, com amb relació a la distància mínima de les granges a nuclis de població, que ha sigut fixada en 750 m per a les granges porcines i en 500 m per a la resta.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot allò que s'ha exposat anteriorment, la Comissió Territorial d'Urbanisme, en sessió del 31 de gener de 2001 acorda:
  
Aprovar definitivament la modificació núm. 10 de les Normes Subsidiàries de Tuéjar.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la present publicació.
  
Tot això sense perjuí que es puga exercitar qualsevol altre recurs que s'estime oportú.